Andrzej Dobrowolsky
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk 1950–2000,Internasjonale klassiske komponister og verker 1950–2000
Andrzej Dobrowolsky var en polsk komponist, først og fremst kjent for sitt arbeid med elektroakustisk musikk. Både i den elektroakustiske og den akustiske musikken var han påvirket av den europeiske avantgardismens ideer.
Da den polske radioens Studio Eksperymentalne ble opprettet i Warszawa i 1958, var Dobrowolsky en av de første komponistene som arbeidet der. Hans elektroniske verk Muzyka na taśmę nr. 1 (1962) blir i dag regnet som et pionerverk innenfor den elektroniske musikken i Polen. Dette verket skiller seg for øvrig ut fra mye annen elektronisk musikk, ettersom det også ble utgitt i partiturs form. Hans mest kjente elektroakustiske verk er nok likevel Muzyka na taśmę magnetofonową i obój solo (1965), et stykke for obo-solo og lydbånd. Dobrowolsky har undervist ved flere institusjoner, blant annet på Høgskolen for musikk og bildende kunst i Graz i Østerrike fra 1976. Les mer i Store norske leksikon Musikk i Polen